text: Ityoophiyaa, Somaaliyaa, Keeniyaa fi Ugaandaa, Ruwaandaa keessatti rooba cimaa torbee hedduuf osoo addaan hin kutin robaa jiruun walqabatee, lolaa fi sigiga lafaa uumameen ummanni heddu qe’eefi qabeenya isaa irraa buqqa’aa jiraatuu gabaafame.
text: #000004
text: Dhaabbata mootummoota Gamtoomaniitti Dameen Deeggarsa Namoomaa akka gabaasetti, Baha Ityoophiyaa Naannoo Somaalee keessatti lolaa uumameen galaanni naannawa jireenyaa irra garagaluun, ummanni 100,000 qe’ee isaa irraa buqqa’uu beeksise. Naannoo Somaaleetti Itti aanaa Hogganaan Bulchiinsa Dhimmoota Ittisa Balaa Obbo Saadiq Abdulqaadir Heliif VOA’f yaada kenneen ammoo, balaa lolaa godinaalee naannichaa heddu keessatti muudateen, torbaan lamaan dabran keessa qofa ummanni 50,000 ol ta’u qe’ee isaa irraa buqqa’uu fi yoo xiqqaate namoonni kudhan balaa kanaan du’uu beeksise.
text: #000005
text: Haaluma walfakkaatuun Lixa Keeniyaa keessattis Rooba cimaa torbee heddu walitti fufuun roobaa jiru hordofuun, lolaa fi sigiga lafaa muudateen lakkoofsi namoota du’anii 250 akka dabreefi, namoonni 150,00 ol qe’ee fi qabeenya isaa irraa buqqa’uu ibsame.
text: #000006
text: Lixa Ugaandaa keessattis roobaa guyyoota hedduuf walfaanaa roobaa jiruun lagni guutuun Hospitaala fi manneen barnoota dabalatee bu’uuraaleen akka daandii kan manca’an tahuufi, kanuma hordofuun yoo xiqqaate ummanni 100,000 ol qe’ee fi qabeenya isaa irraa buqqa’uu odeeyfannoon ni addeessa.
text: #000008
text: Walumaagalatti naannoo Baha Afrikaa keessatti rooba cimaa hordofuun balaa lolaa uumameen ummanni miiliyoona tokko tahu miidhamuu gabaasaaleen ni addeessu.
text: #000009
text: 702: Gogaa Qeerransaa uffachuun akka shari’aa islaamaatti akkamitti laallama?
  701: Mallaqa namni nama bira kaayate irraa zakaa akkamitti baasan?
  700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
text: #000011